CELEX: 32011D0073
Language: sl
Date: 2011-02-02 00:00:00
Title: 2011/73/EU: Sklep Komisije z dne 2. februarja 2011 o odobritvi dajanja na trg izvlečka iz micelija iz glive Lentinula edodes (gobe šitake) kot nove živilske sestavine v skladu z Uredbo (ES) št. 258/97 Evropskega parlamenta in Sveta (notificirano pod dokumentarno številko C(2011) 442)

3.2.2011   
            
            
               SL
            
            
               Uradni list Evropske unije
            
            
               L 29/30
            
         SKLEP KOMISIJE
   z dne 2. februarja 2011
   o odobritvi dajanja na trg izvlečka iz micelija iz glive Lentinula edodes (gobe šitake) kot nove živilske sestavine v skladu z Uredbo (ES) št. 258/97 Evropskega parlamenta in Sveta
   (notificirano pod dokumentarno številko C(2011) 442)
   (Besedilo v angleškem jeziku je edino verodostojno)
   (2011/73/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (1) ter zlasti člena 7 Uredbe,
   ob upoštevanju naslednjega:
   
               (1)
            
            
               Podjetje GlycaNova Norge AS je 19. decembra 2007 vložilo zahtevek pri pristojnih organih Združenega kraljestva za dajanje na trg izvlečka iz micelija iz gobe šitake (Lentinula edodes prej Lentinus edodes) kot nove živilske sestavine.
            
         
               (2)
            
            
               Pristojni organ Združenega kraljestva za ocenjevanje živil je 3. novembra 2008 izdal poročilo o začetni oceni. Sklep navedenega poročila je bil, da je uporaba izvlečka iz micelija iz glive Lentinula edodes kot živilske sestavine sprejemljiva.
            
         
               (3)
            
            
               Komisija je 7. januarja 2009 vsem državam članicam poslala poročilo o začetni oceni.
            
         
               (4)
            
            
               V šestdesetih dneh, kot je določeno v členu 6(4) Uredbe (ES) št. 258/97, so bili v skladu z navedeno določbo predloženi utemeljeni ugovori glede trženja tega proizvoda.
            
         
               (5)
            
            
               Zato je bil 24. septembra 2009 opravljen posvet z Evropsko agencijo za varnost hrane (EFSA).
            
         
               (6)
            
            
               EFSA (Znanstveni svet za dietetične izdelke, prehrano in alergije) je 9. julija 2010 v „Znanstvenem mnenju o varnosti izvlečka glive Lentinula edodes kot nove živilske sestavine“ (2) sklenil, da je izvleček iz micelija iz glive Lentinula edodes varen pod predlaganimi pogoji uporabe in predlaganimi vrednostmi vnosa.
            
         
               (7)
            
            
               Iz znanstvene ocene je razvidno, da izvleček iz micelija iz glive Lentinula edodes izpolnjuje merila iz člena 3(1) Uredbe (ES) št. 258/97.
            
         
               (8)
            
            
               Ukrepi iz tega sklepa so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJI SKLEP:
   Člen 1
   Izvleček iz micelija iz glive Lentinula edodes, kakor je določen v Prilogi I, se lahko daje na trg Unije kot nova živilska sestavina za uporabe iz Priloge II.
   Člen 2
   Oznaka izvlečka iz micelija iz glive Lentinula edodes, odobrenega s tem sklepom, na embalaži živil je „izvleček iz gobe Lentinula edodes“ ali „izvleček iz gobe šitake“.
   Člen 3
   Ta sklep je naslovljen na podjetje GlycaNova Norge AS, Oraveien 2, 1630 Gamle Fredrikstad, Norveška.
   
      V Bruslju, 2. februarja 2011
      
         
            Za Komisijo
         
         John DALLI
         
            Član Komisije
         
      
   
   
      (1)  UL L 43, 14.2.1997, str. 1.
   
      (2)  EFSA Journal 2010; 8(7): 1685.
   
      PRILOGA I
      
         Specifikacije izvlečka iz micelija iz glive Lentinula edodes
         
      
      
         Opis:
      
      Nova živilska sestavina je sterilen vodni ekstrakt, ki se pridobi iz micelija glive Lentinula edodes, gojenega v submerzni fermentaciji. Je svetlo rjava, rahlo motna tekočina.
      Lentinan je β-(1-3) β-(1-6)-D-glukan, ki ima molekulsko maso približno 5 × 105 daltonov, stopnjo razvejanosti 2/5 in trojno spiralno terciarno strukturo.
      
                  Specifikacije izvlečka iz micelija iz glive Lentinula edodes
                  
               
            
                  Voda
               
               
                  98 %
               
            
                  Suha snov
               
               
                  2 %
               
            
                  Prosta glukoza
               
               
                  manj kot 20 mg/ml
               
            
                  Skupna vsebnost beljakovin (1)
                  
               
               
                  manj kot 0,1 mg/ml
               
            
                  Sestavine, ki vsebujejo dušik (2)
                  
               
               
                  manj kot 10 mg/ml
               
            
                  Lentinan
               
               
                  0,8–1,2 mg/ml
               
            
         (1)  Bradfordova metoda
      
         (2)  Kjeldahlova metoda
   
   
      PRILOGA II
      
         Uporaba izvlečka iz micelija iz glive Lentinula edodes
         
      
      
                  Skupina uporabe
               
               
                  Mejne vrednosti izvlečka iz glive Lentinula edodes
                  
               
            
                  Pekovski izdelki
               
               
                  2 ml/100 g
               
            
                  Brezalkoholne pijače
               
               
                  0,5 ml/100 ml
               
            
                  Pripravljeni obroki
               
               
                  2,5 ml na obrok
               
            
                  Živila na osnovi jogurta
               
               
                  1,5 ml/100 ml
               
            
                  Prehranska dopolnila (kot so opredeljena v Direktivi 2002/46/ES (1))
               
               
                  2,5 ml na dnevni odmerek
               
            
         (1)  UL L 183, 12.7.2002, str. 51.